# A Német Lovagrend háborúi

### A Wikipédiából, a szabad lexikonból.

A Német Lovagrend háborúi: A Német lovagrend 1226-os lengyelországi letelepedése és az 1466-os második thorni béke között majdnem állandó háborúkban állt. 1233-83 között a történeti Poroszországot, 1237-90 között Livóniát igázta le, majd egy sor háborút vívott a szomszédos országok ellen, kiváltképp a |Lengyel Királyság és Litvánia ellen.

A Teuton lovagrend fő háborúi:

- Pomezániai keresztes-hadjárat, 1233–35 - A Német lovagrend első hadjárata a poroszok ellen, amely már komoly sikerrel fejeződött be.
- Pogezániai keresztes-hadjárat, 1235–37 - E újabb sikeres hadjárattal megtörténik Elbing megalapítása, Hermann von Balk későbbi livóniai landmeister révén.
- Warmiai-Natangeni keresztes-hadjárat, 1237–39 - Ezzel a hadjárattal újabb két területtel bővül a rend területe, de ez a poroszok számára sok volt, s még négy év sem adatik meg, hogy az újonnan meghódított törzsi területeken kirobbanjon egy nagy felkelés.
- Novgorodi-lovagrendi háború (1240–42) - Livónia meghódítása után a német lovagrend merész vállakozásba kezdett azzal, hogy elindult Északnyugat-Oroszország leigázására, de az oroszok a Csúd-tavon vívott döntő csatában leverték őket (1242).
- Első porosz felkelés - Az oroszok német lovagrendre mért veresége felbuzdította az alávetett poroszokat, akik a kelet-pomerániai (Pomerelleni hercegség) támogatással, majdnem sikerült elűzniük a lovagrendet, de külföldi támogatás megmentette a kereszteseket az összeomlástól. A háború eléggé súlyos vérveszteséget okozott a balti porosz népnek.
- Kúrsföldi keresztes-hadjárat, 1242–45 - A porosz felkeléssel egyidőben indítottak a kardtestvérek és német lovagok keresztes-hadjáratot Kúrföld még szabad nyugati részébe, de a teljes országrészt csak 1269-re tudják meghódítani.
- Samlandi keresztes-hadjárat, 1255 - II. Ottokár cseh király vezetette német-cseh keresztes hadak elfoglalják Samland (Sambia) porosz tartományt. Ekkor alapítottak egy új várost a Balti-tenger partján, amely nevét II. Ottokár cseh király tiszteletére kapta. A város neve - Königsberg.
- Nadrauiai-Natangiai keresztes-hadjárat, 1255–1259 - A hadjárattal Natangent ismét meghódították a lovagok.
- Livóniai népek nagy felkelése - A litvánok Livónia elleni 1259-es támadásukkal a lettekkel és a kúrokkal nagy vereséget mértek a rendre a durbeni csatában, amelynek nyomán az összes livóniai nemzetiség fellázadt a Német lovagrend és a Kardtestvérek rendje ellen.
- Második porosz felkelés - A durbeni vereség nyomán öt porosz törzs szövetségre lépett, s később más törzsek is csatlakoztak hozzájuk. Bár számos ütközetben győztek de veszteségeik akkorák voltak, hogy rövidesen egyre jobban alulmaradtak a lovagrenddel szemben, akinek bőven volt a katonasága a Német birodalom területéről rendszeresen érkező keresztesek révén.
- Sudauiai keresztes-hadjárat, 1277-83 - Ezzel az utolsó régió leigázásval véget ért Poroszország leigázása.
- 1309–es lengyel-lovagrendi háború - Ebben a háborúban foglalja el a lengyelektől a rend Danzig városát és Pomerellent.
- 1331–32-es lengyel-lovagrendi háború - Az 1309-30-as évek hadakozásai közül ez a német lovagrend Lengyelország elleni legnagyobb támadása.
- Észt felkelés - A teuton-kardtestvér rendek a dánoknak nyújtottak segítséget 1345-ben az észtek és a talliniak felkelésének leverésére.
- 1409–11-es lengyel-litván-lovagrendi háború - Lengyelország-Litvánia és a Német lovagrend döntő háborúja, amelynek legfőbb epizódja a legendás grünwaldi csata, s ezzel megtörik a rend hatalma.
- 1414-es lengyel-litván-lovagrendi háború - A rend a még 1411-ben elvesztett Szamogitia visszavételéért folytatott támadása.
- 1422-es lengyel-litván-lovagrendi háború - A rend második kudarcba fulladt Szamogitiáért folytatott támadása.
- 1431–32-es lengyel-lovagrendi háború - A német lovagrend egy újabb próbálkozása hatalma visszaszerzésére.
- 1435-ös lengyel-lovagrendi háború - A Német lovagrend ismételten kísérletezett egy támadással Lengyelország ellen, de Jagelló Ulászló súlyos vereséget mért a lovagokra.
- Tizenhárom éves háború - A lovagrend Lengyelország elleni vesztes háborújával ezzel végleg vesztett.
- 1519–21-es lengyel-lovagrendi háború - Brandenburgi Albert nagymester egyszerű lázadása volt ez, amelynek végkimenetele a Rendi Állam 1526-os végleges megszűnése, amellyel a nagyhírű Német lovagrend napja örökre leáldozott.

## [szerkesztés] Forrás

- Weiszhár Attila-Weiszhár Balázs: Háborúk lexikona

A lap eredeti címe "http://hu.wikipedia.org../../../a/_/n/A_N%C3%A9met_Lovagrend_h%C3%A1bor%C3%BAi_c320.html"

Kategóriák: Háborúk | Lengyelország történelme | Németország történelme

##### Views

- Szócikk
- Vitalap
- Aktuális változat

##### Keresés